(4) Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) No 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
 ПРИЛОЖЕНИЕ
 Част А
 1. Изисквания по отношение на обработката
 Обработката на посочения дървен материал съгласно член 1 трябва да отговаря на всички изброени по-долу изисквания:
 а)
 Отстраняване на кората
 Посоченият дървен материал е обелен, с изключение на неопределен брой отделни ясно разграничени малки участъци кора, които отговарят на едно от следните изисквания:
 (1)
 участъците са с ширина, по-малка от 3 cm (независимо от дължината); или
 (2)
 ако са с ширина, по-голяма от 3 cm, общата повърхнина на всеки отделен участък кора е по-малка от 50 cm2.
 б)
 Нарязване
 Посоченият нарязан дървен материал е произведен от обелен дървен материал с кръгла форма.
 в)
 Термична обработка
 Посоченият дървен материал се загрява през целия профил на дървесината до температура най-малко 71oC за 1 200 минути в топлинна камера, одобрена от Инспектората по здравеопазване на животните и здравето на растенията (APHIS) или от одобрена от APHIS агенция.
 г)
 Изсушаване
 Посоченият дървен материал се изсушава по графици за промишлено сушене с продължителност най-малко две седмици, признати от APHIS.
 Окончателното съдържание на влага в дървения материал, изразено като процент от сухото вещество, не надхвърля 10 %.
 2. Изисквания по отношение на съоръженията
 Посоченият дървен материал трябва да е бил произведен, обработен или съхраняван в съоръжение, което отговаря на всички изброени по-долу изисквания:
 а)
 съоръжението е официално одобрено от APHIS или от одобрена от APHIS агенция, в съответствие с програмата ѝ за сертифициране във връзка с вредителя Agrilus planipennis Fairmaire;
 б)
 регистрирано е в базата данни, публикувана на уебсайта на APHIS;
 в)
 одитира се от APHIS или от одобрена от APHIS агенция най-малко веднъж месечно със заключението, че отговаря на изискванията, установени в настоящото приложение. В случай че тези одити се извършват от одобрена от APHIS агенция, APHIS трябва да извършва одит на тази работа веднъж на всеки шест месеца. Провежданите веднъж на всеки шест месеца одити включват проверка на процедурите и документацията на агенцията и одити на одобрените съоръжения;
 г)
 използва оборудване за третиране на посочения дървен материал, което редовно се калибрира в съответствие с ръководството за експлоатация на оборудването;
 д)
 води регистър на процедурите си, който се проверява от APHIS или от одобрена от APHIS агенция и съдържа информация за продължителността на обработката, температурите по време на обработката и — по отношение на всеки пакет, предназначен за износ — проверката за съответствие с изискванията и окончателното съдържание на влага.
 3. Етикетиране
 Върху всеки пакет с посочения дървен материал трябва да е ясно обозначен уникалният номер на пакета и да е поставен на видно място етикет с надписа „HT-KD“ или „Heat Treated — Kiln Dried“ (преминал топлинна обработка — изсушен в сушилня). Етикетът трябва да бъде издаден от определен служител на одобреното